Caritas sisačke biskupije

Trg bana Josipa Jelačića 1, 44000 Sisak

OIB 49058451412

Tel. 044 530 222

Fax 044 530 223

e-mail: caritas@biskupija-sisak.hr

[www.caritas.biskupija-sisak.hr](http://www.caritas.biskupija-sisak.hr)

Sisak, 30. kolovoza 2018.

Svim zainteresiranim gospodarskim subjektima

za postupak javnog nadmetanja

Predmet nabave: Nabava paketa higijenskih i kućanskih proizvoda

Ev. br. nabave: 02/2018

**PREDMET:** Objašnjenja i izmjene dokumentacije za nadmetanje

Temeljem zahtjeva za pojašnjenjem i izmjenom Dokumentacije za nadmetanje, a sukladno točki 4.3. i Prilog 3 Dokumentacije za nadmetanje, *Objašnjenja i izmjene Dokumentacije za nadmetanje*, Naručitelj dostavlja:

**Upiti i odgovori br. 2**

|  |  |  |
| --- | --- | --- |
| **UPIT** | **ODGOVOR** | **POJAŠNJENJE/IZMJENA** |
| 1. **Vezano za natječaj za nabavu paketa higijenskih i kućanskih proizvoda, ev broj nabave : 2/2018 prema točki 6.3. kao jamstvo za ozbiljnost ponude i uredno ispunjenje ugovora, naveli ste bjanko zadužnicu ili bankarsku garanciju.**   **Pošto mi nismo u mogućnosti izdavati nikakve instrumente osiguranja plaćanja, već samo vršiti uplate, molim Vas da promijenite dokumentaciju i stavite uplatu kao sredstvo jamstva.** | 1. Točka 6.3. JAMSTVA Dokumentacije za nadmetanje mijenja se i sada glasi:   **6.3.1. Jamstvo za ozbiljnost ponude**  Ponuditelj je dužan dostaviti jamstvo za ozbiljnost ponude na iznos od **3% procijenjene vrijednosti javne nabave, odnosno 3% procijenjene vrijednosti za onu grupu za koju ponuditelj daje** svoju ponudu s rokom važenja sukladno roku valjanosti ponude u obliku bankarske garancije plative na „prvi poziv“ i „bez prigovora“ ili bjanko zadužnice ovjerene kod javnog bilježnika.. U bankarskoj garanciji mora biti navedeno slijedeće:   * da je korisnik garancije Caritas Sisačke biskupije, * da se garant obvezuje bezuvjetno, neopozivo i na prvi pismeni poziv korisnika garancije, bez prigovora isplatiti iznos u slučaju:   - odustajanja gospodarskog subjekta od svoje ponude u roku njezine valjanosti,  - nedostavljanja ažuriranih popratnih dokumenata sukladno članku 263. ZJN,  - neprihvaćanja ispravka računske greške  - odbijanja potpisivanja Ugovora o javnoj nabavi  - nedostavljanja jamstva za uredno ispunjenje Ugovora.  Umjesto bankarske garancije, gospodarski subjekt može dati novčani polog u iznosu **od 3% procijenjene vrijednosti javne nabave, odnosno 3% procijenjene vrijednosti za onu grupu za koju ponuditelj daje svoju ponudu** na račun Naručitelja u OTP banka d.d., IBAN: HR0724070001500003368, model: HR00, poziv na broj: 01-2018.  Ako Ponuditelj uplati novčani polog kao jamstvo, dužan je u sklopu svoje ponude dostaviti dokaz o plaćanju na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenog naloga za plaćanje, uključujući i one u elektroničkom obliku.  U slučaju javljanja zajednice ponuditelja jamstvo uz ponudu prilaže nositelj ponude ili svi članovi zajednice solidarno ili jedan član zajednice ponuditelja na ukupan iznos.  **6.3.2. Jamstvo za uredno ispunjenje ugovora**  Odabrani ponuditelj s kojim će biti sklopljen Ugovor dužan je dostaviti jamstvo za uredno ispunjenje ugovora za slučaj povrede ugovornih obveza u iznosu od 10% od vrijednosti ugovora (cijena bez PDV- a). Navedeno jamstvo odabrani ponuditelj dužan je dostaviti u roku od 15 (petnaest) dana od dana potpisa ugovora s rokom važenja 30 (trideset) dana nakon ispunjenja ugovornih obveza. Jamstvo za uredno ispunjenje ugovora o javnoj nabavi podnosi se u obliku bankarske garancije plative na „prvi poziv“ i „bez prigovora“ ili bjanko zadužnice ovjerene kod javnog bilježnika.  Umjesto bankarske garancije, gospodarski subjekt može dati novčani polog u iznosu 10% vrijednosti ugovora na račun Naručitelja u OTP banka d.d., IBAN: HR0724070001500003368, model: HR00, poziv na broj: 01-2018  Ako Ponuditelj uplati novčani polog kao jamstvo, dužan je u sklopu svoje ponude dostaviti dokaz o plaćanju na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenog naloga za plaćanje, uključujući i one u elektroničkom obliku.  **U ostalim dijelovima dokumentacija za nadmetanje ostaje ista.** | **Izmjena** |